Diari Oficial de la Generalitat Valenciana


Sumari del DOGV 4405, del 24-12-2002 (2002/14077)

RESOLUCIÓ de 13 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol General entre la Conselleria de Benestar Social de la Generalitat Valenciana, el Ministeri de Treball i Afers Socials, a través de l'IMSERSO i la Fundació ONCE per a la millora de l'accessibilitat i l'eliminació de barreres arquitectòniques, urbanístiques i de la comunicació en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/14126


Data del document
:   13-12-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * mitjans per a discapacitats
    * administració central
    * cooperació administrativa
    * fundació

RESOLUCIÓ de 13 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol General entre la Conselleria de Benestar Social de la Generalitat Valenciana, el Ministeri de Treball i Afers Socials, a través de l'IMSERSO i la Fundació ONCE per a la millora de l'accessibilitat i l'eliminació de barreres arquitectòniques, urbanístiques i de la comunicació en l'àmbit de la Comunitat Valenciana. [2002/14173]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana, el Ministeri de Treball i Afers Socials, a través de l'IMSERSO i la Fundació ONCE, el 8 de juny de 2002, un Protocol General per a la millora de l'accessibilitat i l'eliminació de barreres arquitectòniques, urbanístiques i de la comunicació en l'àmbit de la Comunitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0818/2002, i que figura com a annex d'aquesta resolució.
  
València, 13 de desembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
PROTOCOL GENERAL ENTRE LA CONSELLERIA DE BENESTAR SOCIAL DE LA GENERALITAT VALENCIANA, MINISTERI DE TREBALL I AFERS SOCIALS A TRAVÉS DE L'IMSERSO I LA FUNDACIÓN ONCE PER A LA MILLORA DE L'ACCESSIBILITAT I L'ELIMINACIÓ DE BARRERES ARQUITECTÒNIQUES, URBANÍSTIQUES I DE LA COMUNICACIÓ EN L'ÀMBIT DE LA COMUNITAT VALENCIANA.
  
València 8 de juny de 2002
  
Reunits
  
D'una part, el conseller de Benestar Social, senyor Rafael Blasco Castany, degudament autoritzat per a la firma d'aquest Protocol per acord adoptat el dia 23 de maig de 2002 pel Consell de la Generalitat Valenciana i en ús de les facultats conferides pels articles 35 g) de la Llei 5/1983, de 30 de desembre, del Govern Valencià i 2 del Decret 138/2000, de 12 de setembre, del Govern Valencià pel qual s'aprova el Reglament Orgànic i Funcional de la Conselleria de Benestar Social.
  
D'una altra part, el senyor Alberto Galerón de Miguel, director general de l'Institut de Migracions i Servicis Socials, en avant IMSERSO, nomenat per Reial Decret 872/2000 i autoritzat per a la firma d'acord amb la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
I d'una altra part, el director general de la Fundación ONCE para la Cooperación i Integración Social de Personas con Discapacidad., senyor Carlos Rubén Fernández Gutiérrez, fent ús de les facultats conferides pels estatuts de la Fundación.
  
Les parts es reconeixen la capacitat legal i suficient per a atorgar aquest Protocol, als efectes del qual
  
Manifesten
  
Primer
  
Que el Ministeri de Treball i Assumptes Socials, a través de l'Institut de Migracions i Servicis Socials (IMSERSO) i la Fundación ONCE, estan desenvolupant, en l'àmbit de les seues respectives competències, programes de col·laboració amb distintes Institucions Públiques, per a l'eliminació de barreres arquitectòniques i millora de l'accessibilitat, que impedeixen o dificulten la mobilitat de les persones discapacitades, contribuint a millorar la qualitat de vida de tots els ciutadans.
  
Segon
  
Que el Ministeri de Treball i Assumptes Socials, a través de l'IMSERSO i la Fundación ONCE han mantingut una línia de col·laboració en els últims anys, que s'ha vist potenciada amb l'execució dels acords continguts en els convenis subscrits en els últims exercicis, l'últim dels quals va ser subscrit el 24 de juliol del 2001, amb vigència fins al 31 de desembre del 2003, l'objecte del qual és l'execució d'un programa global d'accessibilitat en col·laboració amb altres institucions del país.
  
Aquest Conveni preveu la possibilitat d'incorporació a aquest d'entitats públiques i privades, que així ho manifesten, tot fixant-se la seua participació en els distints convenis singulars que amb aquesta finalitat es desenvolupen.
  
Tercer
  
Que el 5 de maig de 1998, les Corts Valencianes van aprovar la Llei 1/1998 d'Accessibilitat i Supressió de Barreres Arquitectòniques, Urbanístiques i de la Comunicació, l'objecte de la qual és garantir l'accessibilitat al medi físic en condicions tendents a la igualtat de totes les persones, siguen quines siguen les seues limitacions i el caràcter permanent o transitori d'aquestes.
  
En virtut d'aquesta Llei, la Conselleria de Benestar Social de la Generalitat Valenciana anualment promou una convocatòria d'ajudes per a l'Accessibilitat i Supressió de Barreres Arquitectòniques, Urbanístiques i de la Comunicació, que gestiona d'acord amb normativa de la convocatòria i que pot ser aplicada en connexió amb el Conveni firmat entre l'IMSERSO i la Fundación ONCE, de 24 de juliol del 2001.
  
Quart
  
Que l'esmentada convocatòria per a l'exercici 2002 ha sigut publicada mitjançant Orde de 13 de desembre del 2001 de la Conselleria de Benestar Social per la qual es regulen i convoquen ajudes per a la millora de les condicions d'accessibilitat al medi físic, a través de l'eliminació de barreres arquitectòniques, urbanístiques i de la comunicació per a l'any 2002 (DOGV NÚM. 4.159), establint-se com a termini màxim de presentació de sol·licituds el 16 de febrer del 2002.
  
Cinqué
  
Que és voluntat de les parts firmants coordinar actuacions i establir criteris de cooperació, a fi d'aconseguir la millora de l'accessibilitat i l'eliminació de barreres arquitectòniques, urbanístiques i de la comunicació.
  
Per tot allò que s'ha exposat, les parts subscriuen aquest Protocol d'acord amb les següents
  
Clàusules
  
Primera
  
És objecte d'aquest protocol establir els termes de cooperació entre l'Institut de Migracions i Servicis Socials (INSERSO) del Ministeri de Treball i Assumptes Socials, la Fundación ONCE i la Conselleria de Benestar Social de la Generalitat Valenciana, a fi d'aconseguir la millora de l'accessibilitat i l''eliminació de barreres arquitectòniques, urbanístiques i de la comunicació en l'àmbit de la Comunitat Valenciana.
  
Segona
  
Seran obligacions de les parts firmants les següents:
  
a) La Conselleria de Benestar Social de la Comunitat Autònoma Valenciana participarà en aquesta actuació tot proposant a l'IMSERSO i a la Fundación ONCE aquells projectes que, no sent subvencionats per la Conselleria de Benestar Social a través de l'Orde de 13 de desembre del 2001, tinguen la importància i consideració suficient, en els aspectes tècnics i socials, per a ser objecte d'atenció per part de l'IMSERSO i de la Fundación ONCE, i complementen les actuacions de la Conselleria de Benestar Social.
  
b) L'IMSERSO i la Fundación ONCE, dins de les seues disponibilitats pressupostàries, donaran cobertura a les propostes realitzades per la Conselleria de Benestar Social, així mateix, li faran partícip de les possibles peticions que es dirigisquen, per part de les entitats, directament a aquests organismes, tot això a fi de rendibilitzar els recursos i evitar duplicitats.
  
Tercera
  
Per al seguiment i execució d'aquest Protocol, així com per a la resolució dels dubtes que pogueren plantejar-se en la interpretació dels seus termes, es formarà una Comissió de Seguiment que estarà integrada per dos representants de la Comunitat Valenciana, dos de l'administració general de l'Estat (un dels quals serà designat per la Delegació del Govern a la Comunitat Valenciana), i dos de la Fundació ONCE.
  
La Comissió de Seguiment es reunirà quan així ho sol·licite alguna de les parts, i serà presidida de forma rotativa per cadascun dels representants de les parts assistents a la reunió que es tracte.
  
Els acords s'adoptaran per consens entre totes les parts.
  
Quarta
  
Aquest Protocol tindrà els seus efectes a partir del dia de la firma i esgotarà la seua vigència el 31 de desembre del 2002.
  
Cinquena
  
Serà causa de resolució d'aquest Protocol l'incompliment de qualssevol de les parts, que hi intervenen, d'alguna de les obligacions contingudes en aquest.
  
Així mateix, qualsevol de les parts podrà proposar la modificació o denunciar el Protocol, comunicant-ho per escrit a les altres, amb una antelació almenys de dos mesos a la data en què es done per acabat.
  
Sisena
  
En cas de dubte o conflicte en la interpretació i aplicació d'aquest Protocol, les parts se sotmetran a la Jurisdicció Contenciosa Administrativa.
  
Setena
  
Aquest Protocol es troba exclòs de l'àmbit d'aplicació del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, en virtut del que estableix l'article 3.1.c) d'aquest text legal.
  
I en prova de conformitat firmen aquest Protocol, en cuàdruple exemplar i als efectes continguts en aquest, al lloc i en la data amunt indicats.
  
Per la Comunitat Valenciana: Rafael Blasco Castany
  
Per l'IMSERSO: Alberto Galerón de Miguel
  
Per la Fundación ONCE: Carlos Rubén Fernández Gutiérrez